sukhrobnurali/uzbek-legal-corpus huggingface dataset:
OʻZBEKISTON RESPUBLIKASI MILLIY VALYUTASINING IChKI ERKIN ALMAShTIRILIShINI YaNADA KENGAYTIRISh ChORA-TADBIRLARI TOʻGʻRISIDA
(decree, 2020-07-09)

Milliy valyutani mustahkamlash va uning ichki erkin almashtirilishini taʼminlash, respublikaga chet el investitsiyalarini jalb qilish va isteʼmol bozorini toʻldirish uchun zarur shart-sharoitlar yaratish maqsadida: 1. Oʻzbekiston respublika valyuta birjasida operatsiyalarni yanada erkinlashtirishni amalga oshirish, yuridik va jismoniy shaxslarning milliy valyuta — soʻmni erkin muomaladagi valyutaga erkin almashtirishga boʻlgan talabini qondirish yuzasidan qoʻshimcha chora-tadbirlar koʻrish zarur deb hisoblansin. Markaziy bank va vakolatli banklar naqd soʻmlarni erkin muomaladagi valyutaga almashtirish hajmlarini koʻpaytirish uchun qoʻshimcha resurslarni qidirib topsinlar, ushbu maqsadlarga 1995-yilning ikkinchi yarim yilida kamida 120 million AQSh dollarini yoʻnaltirsinlar. 7. Chet el banklari, eksport-import agentliklari va xalqaro moliya tashkilotlari tomonidan ajratiladigan erkin muomaladagi valyuta holidagi qarz mablagʻlarni kreditga berish va qayta mablagʻ bilan taʼminlashning amaldagi tartibi saqlab qolinsin. Shuningdek, korxona va tashkilotlarga erkin muomaladagi valyutada ilgari berilgan kreditlarni toʻlashning amaldagi tartibi ham saqlab qolinsin. 8. Belgilab qoʻyilsinki: — mijozlarning talabnomalari boʻyicha vakolatli banklar tomonidan sotib olingan va oʻn besh ish kuni mobaynida foydalanilmagan xorijiy valyuta soʻzsiz qayta sotilishi kerak; 9. Oʻzbekiston Respublikasi Prokuraturasi, Davlat soliq qoʻmitasi korxonalarning eksport-import operatsiyalarni amalga oshirishning belgilangan tartibiga soʻzsiz rioya qilishlari ustidan muntazam nazoratni taʼminlasinlar. 10. Oʻzbekiston Respublikasi Moliya vazirligi, Markaziy bank bir hafta muddatda: — normativ hujjatlarga tegishli oʻzgartirishlar kiritsinlar; — shu yilning III choragida davlat qisqa muddatli obligatsiyalarini chiqarish va sotish boʻyicha Vazirlar Mahkamasiga takliflar kiritsinlar; — Tashqi iqtisodiy aloqalar vazirligi va Davlat soliq qoʻmitasi bilan birgalikda respublikada oʻz tayyor mahsulotini ishlab chiqarishni ragʻbatlantirish maqsadida eksport va import bojlarini qayta koʻrib chiqish boʻyicha Vazirlar Mahkamasiga takliflar kiritsinlar. 11. Oʻzbekiston Respublikasi Moliya vazirligi va Markaziy banki milliy valyuta — soʻmni mustahkamlashga yoʻnaltiriladigan mablagʻlar hajmini yanada koʻpaytirish maqsadida 1996-yil 1-yanvargacha respublikaning oltin-valyuta resurslarini Markaziy bankka berish toʻgʻrisida takliflar kiritsinlar. 12. Vazirlar Mahkamasining 1994-yil 3-maydagi 234-son qaroriga ilova oʻz kuchini yoʻqotgan deb hisoblansin. 13. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy banki Boshqaruvi raisi F.M. Mullajonov zimmasiga yuklansin.
RESPUBLIKA MUZEYLARI FAOLIYATINI TARTIBGA SOLUVCHI NORMATIV HUJJATLARNI TASDIQLASH TOʻGʻRISIDA
(resolution, 2008-10-31)

Vazirlar Mahkamasi qaror qiladi: 1. Oʻzbekiston Respublikasi Madaniyat ishlari vazirligi taqdim etgan: “Oʻzbekiston Respublikasi davlat muzeylarida saqlanayotgan, koʻrgazma uchun chet ellarga olib chiqilmaydigan noyob osori-atiqalar roʻyxati” 3-ilovaga* muvofiq tasdiqlansin. 2. Oʻzbekiston Respublikasi Madaniyat ishlari vazirligi bir oy muddatda Adliya vazirligi, Moliya vazirligi, Fanlar akademiyasi, Fan va texnika davlat qoʻmitasi, Vazirlar Mahkamasi huzuridagi Bosh arxiv boshqarmasi, Oʻzbekiston Kasaba uyushmalari Federatsiyasi Kengashi hamda boshqa manfaatdor vazirliklar va idoralar bilan kelishgan xolda ushbu qarordan kelib chiquvchi ichki yoʻriqnomalar va qoʻllanmalarni tayyorlasin va tasdiqlasin. 3. Oʻzbekiston SSR Ministrlar Sovetining 1983-yil 8-apreldagi 199-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASI ADLIYA VAZIRLIGINING EKSPERTIZA XIZMATINI RIVOJLANTIRISh TOʻGʻRISIDA
(resolution, 2012-11-14)

Sud ekspertizasi sohasidagi ilmiy tadqiqotlarning ilmiy darajasini va asoslanganligini oshirish, mustaqil ekspertiza xizmatini rivojlantirish maqsadida Vazirlar Mahkamasi qaror qiladi: 1. X. Sulaymonova nomidagi Toshkent sud ekspertizasi ilmiy-tadqiqot instituti Oʻzbekiston Respublikasi Adliya vazirligining X. Sulaymonova nomidagi respublika ilmiy-tadqiqot kriminalistika markaziga aylantirilsin. Markazga sud ekspertizasi masalalari boʻyicha ilmiy-uslubiy va muvofiqlashtiruvchi organ vazifasi yuklansin. 3. Oʻzbekiston Respublikasi Moliya vazirligi: umumiy foydalanishdagi avtoxoʻjaliklardan xizmat yengil avtomashinalari yollash uchun zarur mablagʻlar ajratsin; 1996-yil budjeti loyihasida, tuzilgan kontraktlarni hisobga olgan holda, zamonaviy darajada ekspertizalar oʻtkazish va ilmiy tadqiqotlarni bajarish maqsadida maxsus asbob-anjomlar sotib olish uchun kriminalistika markaziga valyuta mablagʻlari ajratishni nazarda tutsin. 4. Kriminalistika markazi xodimlari mehnatga haq toʻlash sharoitlari boʻyicha ilovaga muvofiq Oʻzbekiston Respublikasi Adliya vazirligi xodimlariga tenglashtirilsin. Markazda ishlaydigan ekspertlarga, Oʻzbekiston Respublikasi Vazirlar Mahkamasining 1993-yil 9-iyuldagi 343-son qaroriga 4-ilovaga muvofiq Sudlar va adliya organlarini rivojlantirish jamgʻarmasi hisobidan uzoq yil ishlaganlik uchun lavozim maoshiga qoʻshimcha haq toʻlash tatbiq etilsin. 5. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Yuridik boʻlimiga yuklansin. Lavozim nomi‎ Tarif razryadi‎ 1995-yil 1-martdan tarif stavkasi‎ Markaz boshligʻi‎ 21‎ 1119‎ Markaz boshligʻining oʻrinbosari‎ 20‎ 1053‎ Laboratoriya, boʻlim, viloyatlararo filial (boʻlim) mudiri, ilmiy kotib‎ 17‎ 888‎ Bosh mutaxassis‎ 16‎ 840‎ Etakchi mutaxassis, katta ilmiy xodim (fan doktori yoki fan nomzodi)‎ 15‎ 798‎ 1-toifali mutaxassis, ilmiy darajaga ega boʻlmagan katta ilmiy xodim‎ 14‎ 762‎ 2-toifali mutaxassis, ilmiy xodim‎ 13‎ 726‎ Toifasiz mutaxassis, kichik ilmiy xodim‎ 12‎ 696‎ Bosh buxgalter‎ 14‎ 762‎ Kassir‎ 6‎ 534‎ Kadrlar boʻlimining katta inspektori‎ 8‎ 582‎ Kanselyariya mudiri‎ 8‎ 582‎ Kutubxona mudiri‎ 8‎ 582‎ Oliy maʼlumotli katta laborant, katta inspektor‎ 9‎ 609‎ Oliy maʼlumotsiz katta laborant, inspektor‎ 7‎ 558‎ Ekspeditor‎ 3‎ 480‎ Arxivarius‎ 3‎ 480‎ Injener‎ 6‎ 534‎ Suratga olish laboratoriyasi mudiri‎ 10‎ 636‎ Suratxona laboranti‎ 4‎ 495‎ Mashinistka (toifasiz mutaxassis)‎ 3‎ 480‎
“OʻZBEKISTON HAVO YOʻLLARI” MILLIY AVIAKOMPANIYASI USTAVIGA OʻZGARTIRIShLAR VA UNING XODIMLARI INTIZOMI TOʻGʻRISIDAGI USTAVGA QOʻShIMChALAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi hududida havo transportini boshqarish tizimi toʻgʻrisida” 1992-yil 4-fevraldagi 44-son qarori bilan tasdiqlangan “Oʻzbekiston havo yoʻllari” milliy aviakompaniyasi Ustaviga oʻzgartirish kiritib, 16-band quyidagi tahrirda bayon qilinsin: “Aviakompaniya aviakompaniyaning amaldagi tuzilmasiga faqat aviakompaniya Kengashi qaroriga koʻra uni keyinchalik Oʻzbekiston Respublikasi Vazirlar Mahkamasida tasdiqlash bilan yuridik shaxs huquqiga ega boʻlgan yangi tarkibiy birliklarni tashkil etish, mavjud korxonalarni tugatish va qayta tashkil etish masalalari yuzasidan oʻzgartirishlar kiritish huquqiga egadir. Aviakompaniya komplekslari; aeroportlari va korxonalari aviakompaniya direksiyasi bilan kelishgan holda tuzilmani mustaqil aniqlaydilar va shtatlarni belgilaydilar”. 2. Vazirlar Mahkamasining 1992-yil 4-fevraldagi 44-son qaroriga ilovani qisman oʻzgartirib “Toshkent” aeroporti “Tarkibiy birliklar” guruhidan “Korxonalar” guruhiga oʻtkazilsin.
VAZIRLAR MAHKAMASINING “PAXTA TOLASI RESURSLARIDAN KOMPLEKS FOYDALANISh ChORA-TADBIRLARI TOʻGʻRISIDA” 1994 YIL 25 AVGUSTDAGI 435-SON QARORIGA OʻZGARTIRISh KIRITISh HAQIDA
(resolution, 2021-02-22)

Vazirlar Mahkamasi qaror qiladi: Paxta tolasidan foydalanish balanslarini ishlab chiqish va nazorat qilish komissiyasining raisi etib Oʻzbekiston Respublikasi Bosh vazirining birinchi oʻrinbosari I.H. Joʻrabekov tayinlansin, A. Mutalov bu vazifalardan ozod qilinsin. “Oʻzistiqbolstat” davlat qoʻmitasi raisining oʻrinbosari H. Muhitdinov komissiya tarkibiga qoʻshimcha ravishda kiritilsin.
OʻZBEKISTON RESPUBLIKASIDA YERLARNING QIShLOQ XOʻJALIGI VA OʻRMON XOʻJALIGINI YuRITISh BILAN BOGʻLIQ BOʻLMAGAN EHTIYOJLAR UChUN OLIB QOʻYILIShI MUNOSABATI BILAN QIShLOQ XOʻJALIGI VA OʻRMON XOʻJALIGI IShLAB ChIQARIShI KOʻRGAN ZARARNING OʻRNINI QOPLASh MIQDORLARINI TASDIQLASh TOʻGʻRISIDA
(resolution, 2011-05-25)

Yerlarning qishloq xoʻjaligi va oʻrmon xoʻjaligini yuritish bilan bogʻliq boʻlmagan ehtiyojlar uchun olib qoʻyilishi munosabati bilan qishloq xoʻjaligi koʻrgan zararning oʻrnini toʻliq qoplash maqsadida Vazirlar Mahkamasi qaror qiladi: 1. Oʻzbekiston Respublikasida yerlarning qishloq xoʻjaligi va oʻrmon xoʻjaligini yuritish bilan bogʻliq boʻlmagan ehtiyojlar uchun olib qoʻyilishi munosabati bilan qishloq xoʻjaligi va oʻrmon xoʻjaligi ishlab chiqarishi koʻrgan zararning oʻrnini qoplash miqdorlari 1 va 2-ilovalarga* muvofiq tasdiqlansin. 2. Vazirlar Mahkamasining 1992-yil 15-iyundagi 282-son qarori bilan tasdiqlangan Oʻzbekiston Respublikasida yerlarning qishloq xoʻjaligi va oʻrmon xoʻjaligini yuritish bilan bogʻliq boʻlmagan ehtiyojlar uchun olinishi munosabati bilan qishloq xoʻjaligi va oʻrmon xoʻjaligi ishlab chiqarishi nobudgarchiligi hajmlarini aniqlash hamda ularning oʻrnini qoplash tartibi toʻgʻrisidagi Nizomning 20-bandi quyidagi tahrirda bayon qilinsin: “Olib qoʻyilgan lalmi yerlarning 1 gektari oʻrniga teng bahodagi yangi yerlarni sugʻorish va oʻzlashtirish qiymati quyidagi miqdorlarda belgilanadi: tekislikdagi (yogʻingarchilik kam boʻladigan) zonada — haydaladigan lalmi yerlar uchun 7,5 va boʻz lalmi yerlar uchun 2,4 ming soʻm; tekislik-past-balandlikdagi (yogʻingarchilik oʻrtacha boʻladigan) zonada — haydaladigan lalmi yerlar uchun 11,1 va boʻz lalmi yerlar uchun 3,6 ming soʻm; togʻ oldi va togʻ (yogʻingarchilik yetarli boʻladigan) zonada — haydaladigan lalmi yerlar va koʻp yillik daraxtzorlar uchun 13,8 va boʻz lalmi yerlar uchun 4,4 ming soʻm”. Koʻrsatib oʻtilgan Nizomning 1 va 2-jadvallari va Vazirlar Mahkamasining 1993-yil 11-dekabrdagi 595-son qarori oʻz kuchini yoʻqotgan deb hisoblansin.
DAVLAT KORXONALARINI OChIQ TURDAGI AKSIONERLIK JAMIYATLARIGA AYLANTIRIShGA OID TAShKILIY ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Davlat mulki boʻlgan korxonalarni aksiyalashtirishni jadallashtirish va qimmatli qogʻozlar bozorini takomillashtirish chora-tadbirlari toʻgʻrisida” 1995-yil 12-iyundagi PF-1164-son Farmonini bajarish yuzasidan Vazirlar Mahkamasi qaror qiladi: 1. Davlat korxonalarini ochiq turdagi aksionerlik jamiyatlariga aylantirish Tartibi 1-ilovaga muvofiq tasdiqlansin. Oʻzbekiston Respublikasi Davlat mulki qoʻmitasi Adliya vazirligi bilan birgalikda davlat korxonasini qayta tashkil etish natijasida tuzilgan ochiq turdagi aksionerlik jamiyatining Namunaviy ustavini, shuningdek, xususiylashtirishning Namunaviy rejasini ikki hafta muddatda tasdiqlansin. 2. Iqtisodiyot tarmoqlari boʻyicha qayta tashkil etilayotgan davlat korxonalari aksiyalarini chiqarishning 1995-yil uchun jadvali 2-ilovaga* muvofiq tasdiqlansin. Xoʻjalik uyushmalarining (korporatsiyalar, konsernlar va korxonalar boshqa birlashmalarining) rahbarlari aksiyalar chiqarishning obyektlar boʻyicha ishlab chiqilgan jadvalini bir hafta muddatda Oʻzbekiston Respublikasi Davlat mulki qoʻmitasiga taqdim etsin. 3. Oʻzbekiston Respublikasi Davlat mulki qoʻmitasi, Adliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari xoʻjalik uyushmalari va tashkilotlari bilan birgalikda 1, 2-ilovalar talablariga muvofiq davlat korxonalarini aksionerlik jamiyatlariga aylantirilishini, ularning va aksiyalar chiqarilishining roʻyxatdan oʻtkazilishini taʼminlasinlar. 6. Oʻzbekiston Respublikasi Davlat mulki qoʻmitasi va “Vaqt” Milliy depozitariysi qisqa muddatlarda Milliy depozitariyning hududiy filiallarini va roʻyxatdan oʻtkazish punktlarini koʻpaytirish chora-tadbirlarini koʻrsinlar. 7. Oʻzbekiston Respublikasi Moliya vazirligi Davlat soliq qoʻmitasi bilan birgalikda qiymatli qogʻozlar bilan operatsiyalardan soliq olish Tartibini ikki hafta muddatda tasdiqlansin va manfaatdor tashkilotlarga yetkazsin. 8. Oʻzbekiston Respublikasi Markaziy banki va Moliya vazirligi respublika aksionerlik jamiyatlari aksiyalari boʻyicha xorijiy yuridik va jismoniy shaxslar olishgan dividendlarni repatriatsiya qilish tartibi toʻgʻrisida bir oy muddatda Vazirlar Mahkamasiga takliflar kiritsinlar. 9. Oʻzbekiston Respublikasi Davlat mulki qoʻmitasi, Moliya vazirligi va Markaziy banki oʻn kun muddatda, xalqaro moliya institutlari tavsiyanomalarini hisobga olgan holda, investitsiya fondlari toʻgʻrisida Nizom loyihasini ishlab chiqsinlar va Vazirlar Mahkamasiga kiritsinlar. Xususiylashtirilgan korxonalar aksiyalarining 30 foizgachasini, ularning nominal qiymati boʻyicha, investitsiya fondlariga ajratish nazarda tutilsin, bunda ular bitta investitsiya fondiga 10 foizdan oshmasligi kerak. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V. A. Chjen zimmasiga yuklansin. Qarorning qanday bajarilayotganligi 1995-yilning oktyabrida koʻrib chiqilsin.
NAQD SOʻMLARNI ERKIN MUOMALADAGI VALYuTAGA ALMAShTIRIShGA DOIR ChEKLAShLARNI BEKOR QILISh TOʻGʻRISIDA
(resolution, 2003-10-07)

Oʻzbekiston Respublikasi milliy valyutasining erkin almashish imkoniyatlarini yanada kengaytirish maqsadida, shuningdek erkin almashtiriladigan valyutadagi resurslar tushumi koʻpayganligini e'tiborga olib Vazirlar Mahkamasi qaror qiladi: 2. 1995-yil 1-iyuldan boshlab Oʻzbekiston Respublikasi fuqarosining pasporti (yashash guvohnomasi)ga almashtirilgan summa koʻrsatilgan shtamp qoʻyishni bekor qilish maqsadga muvofiq deb hisoblansin. 3. Oʻzbekiston Respublikasi Moliya vazirligi va Markaziy banki bir hafta muddatda: Oʻzbekiston respublika valyuta birjasi orqali vakil qilingan banklarning almashtirish punktlariga yoʻnaltiriladigan valyuta resurslari hajmini koʻpaytirish yuzasidan Vazirlar Mahkamasiga takliflar kiritsinlar; normativ hujjatlarga tegishli oʻzgartirishlar kiritsinlar. 4. Oʻzbekiston Respublikasi Markaziy banki, vakil qilingan banklar valyuta almashtirish operatsiyalarini amalga oshirish qoidalariga rioya qilinishi ustidan qatʼiy nazorat oʻrnatilishini taʼminlasinlar. 5. Vazirlar Mahkamasining 1994-yil 9-sentabrdagi 457-son qarorining 1-bandi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
TOShKENT BANK HISOB-KREDIT KOLLEJINI TAShKIL ETISh TOʻGʻRISIDA
(resolution, 2021-02-22)

Oʻrta boʻgʻin bank mutaxassislari tayyorlashni takomillashtirish va respublika bank-kredit tizimining ularga boʻlgan ehtiyojini toʻlaroq taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki huzurida Bank hisob-kredit kolleji tashkil etilsin. 2. Quyidagi mutaxassislarni tayyorlash kollej faoliyatining asosiy yoʻnalishlari etib belgilansin; bank operatsiyalari boʻyicha oʻrta boʻgʻin buxgaltyerlari; bank faoliyatini iqtisodiy tahlil etish boʻyicha oʻrta boʻgʻin iqtisodchilari; bank operatsiyalari va axboroti dasturlarini kuzatish boʻyicha dastur tuzuvchilar; bank kassa operatsiyalari boʻyicha kassirlar, kassir-operatorlar. 3. Belgilab qoʻyilsinki, Bank hisob-kredit kolleji Oʻzbekiston Respublikasi Markaziy bankining tarkibiy boʻlinmasi hisoblanadi va harajatlari bankning daromadlari hisobidan qoplanadi. 4. Oʻzbekiston Respublikasi Markaziy banki Oliy va oʻrta maxsus taʼlim vazirligi bilan birgalikda Bank hisob-kredit kollejining nizomini, tuzilmasini ishlab chiqsin va tasdiqlasin. 5. Bank hisob-kredit kolleji Toshkent viloyatining Zangiota tumanidagi 50-maxsus hunar-texnika bilim yurtining Usmon Yusupov koʻchasi, 1-uydagi binosiga joylashtirilsin. Xalq taʼlimi vazirligi (Yoʻldoshev) asosiy fondlarni belgilangan tartibda Markaziy bankka bersin. Toshkent shahar hokimligi (Toʻlaganov) Xalq taʼlimi vazirligi bilan birgalikda 50-maxsus hunar-texnika bilim yurtini joylashtirish masalasini koʻrib chiqsin. 6. Mazkur qarorning bajarilishini nazorat qilish Bosh vazirning oʻrinbosari B.S. Hamidov va Oʻzbekiston Respublikasi Markaziy banki Boshqaruvining raisi F.M. Mullajonov zimmasiga yuklansin.
RESPUBLIKANING AHOLIGA AVTOMOBIL BENZININI NAQD PULGA SOTUVChI AYRIM AVTOMOBIL YoNILFISI QUYISh ShOXOBChALARINI XUSUSIYLAShTIRISh TOʻFRISIDA
(resolution, 2022-07-22)

Xususiy tadbirkorlikni yanada ragʻbatlantirish, ichki bozorni neft mahsulotlari bilan toʻldirish, bozor munosabatlarini shakllantirish maqsadida Vazirlar Mahkamasi qapop qiladi: 1. Oʻzbekiston Respublikasi Davlat mulki qoʻmitasi, “Oʻzdavneftmahsulot” birlashmasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining 1995-yil mobaynida respublikaning aholiga avtomobil yonilgʻisini naqd pulga sotuvchi ishlab turgan 158 ta avtomobil yonilgʻisi quyish shoxobchalarini xususiylashtirish toʻgʻrisidagi taklifi ilovaga* muvofiq qabul qilinsin. 2. Oʻzbekiston Respublikasi Davlat mulki qoʻmitasi “Oʻzdavneftmahsulot” birlashmasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda avtomobil yonilgʻisi quyish shoxobchalarini ular joylashgan yer maydonlari bilan birgalikda jismoniy va yuridik shaxslarga, shu jumladan xorijiy jismoniy va yuridik shaxslarga, mablagʻlar manbai toʻgʻrisida deklaratsiya talab qilmasdan, kimoshdi savdolarida va tanlov asosida sotsinlar. 3. Avtomobil yonilgʻisi quyish shoxobchalarini sotishdan tushgan mablagʻ, sotish narxining butun summasini toʻlash uchun bir oy muddat belgilangan holda, Vazirlar Mahkamasining 1994-yil 29-apreldagi 228-son qarori bilan tasdiqlangan kimoshdi savdosida va tanlovlarda sotiladigan davlat mulkiga haq toʻlash, ularni taqsimlash va ulardan foydalanish tartibi toʻgʻrisidagi vaqtinchalik vaqtinchalik nizomga muvofiq taqsimlansin. 4. Belgilab qoʻyilsinki, xususiylashtirilgan avtomobil yonilgʻisi quyish shoxobchalarida ularning egalari tomonidan toʻgʻridan toʻgʻri shartnomalar boʻyicha Oʻzbekiston Respublikasi tashqarisidan keltiriladigan yoki tovar-xomashyo birjalarida xarid qilingan neft mahsulotlari sotiladi. 7. Xususiylashtirilgan xususiy avtomobil yonilgʻisi quyish shoxobchalarining ishi Vazirlar Mahkamasining 1994-yil 9-iyundagi 290-son qarori bilan tasdiqlangan Xususiylashtirilgan xususiy avtoyonilgʻi quyish shoxobchalarining ishlash tartibi toʻgʻrisidagi vaqtinchalik nizomga muvofiq amalga oshirilsin. 8. Davlat soliq qoʻmitasi, Ichki ishlar vazirligi, Davlat tabiatni muhofaza qilish qoʻmitasi, “Oʻzstandart” agentligi xususiylashtirilgan avtomobil yonilgʻisi quyish shoxobchalari egalarining neft mahsulotlari sotib olish, qabul qilish, saqlash, sotish va hisobga olish, texnika va yongʻin xavfsizligi, atrof muhitni muhofaza qilish, sotiladigan neft mahsulotlari sifatiga, shuningdek Nizomning 7-bandida koʻrsatilgan qoidalarga rioya etishlari ustidan qattiq nazorat oʻrnatsinlar. 9. Oʻzbekiston Respublikasi Adliya vazirligi bir oy muddatda qonunchilikka mazkur qarordan kelib chiquvchi oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin. 10. Mazkur qarorning bajarilishini nazorat qilish Bosh vazir oʻrinbosarlari V.A. Chjen va Q.J. Haqqulov zimmasiga yuklansin.
XORAZM AVTOMOBIL IShLAB ChIQARISh BIRLAShMASIDA KOʻP YuK KOʻTARADIGAN YuK AVTOMOBILLARI IShLAB ChIQARISh VA SOTISh TOʻGʻRISIDA
(resolution, 1996-02-28)

Xalqaro yuk tashishlarning oʻsib borayotgan hajmini taʼminlash va milliy avtomobil parkini rivojlantirish maqsadida Vazirlar Mahkamasi qaror qiladi: 1. “Oʻzavtosanoat” uyushmasining Xorazm avtomobil ishlab chiqarish birlashmasida ishlab chiqarilgan “Mersedes-Bens” avtopoyezdlarining 300 tasini sotish, shu jumladan: keyinchalik tashkilotlarga taqsimlagan holda Samarqand, Andijon, Namangan, Fargʻona viloyatlari hokimliklariga 25 tadan; “Oʻzavtotrans” korporatsiyasiga — 100 ta; “Oʻzavtosanoat” uyushmasiga — 50 ta; “Oʻzmevasabzavotuzumsanoat” uyushmasiga — 50 tasini sotish haqidagi taklifiga rozilik berilsin. 2. Xorazm avtomobil ishlab chiqarish birlashmasi 600 ta yuk avtomobilini sotishdan olgan foydadan, ishlab chiqarishni rivojlantirishga va kreditlarni qaytarishga yoʻnaltiriladigan qismi boʻyicha, soliq toʻlashdan ozod qilinsin. Xorazm avtomobil ishlab chiqarish birlashmasiga Yagona yoʻl jamgʻarmasiga mablagʻni sotilgan mahsulot hajmidan belgilangan miqdorda ajratishga ruxsat berilsin. 4. Oʻzbekiston Respublikasi Moliya vazirligi Hukumatning qarorlari bilan Respublika valyuta jamgʻarmasidan Xorazm avtomobil ishlab chiqarish birlashmasiga ajratilgan 33310,2 ming Germaniya markasi (foizlarni hisobga olgan holda) miqdoridagi kreditni qaytarishni 2 yilga kechiktirsin. Kreditni qaytarish Libor + 0 stavkasi boʻyicha foizlar toʻlangan holda 1996-yil 1-oktabrdan boshlab 5 yil davomida teng ulushlarda amalga oshirilsin. 5. “Oʻzavtosanoat” uyushmasi: uch oy muddatda Tashqi iqtisodiy aloqalar vazirligi bilan birgalikda Xorazm avtomobil ishlab chiqarish birlashmasining ishlab chiqarish maydonlarida sedel tyagachlar va ularga yarim pritseplar ishlab chiqaradigan Oʻzbekiston — Germaniya qoʻshma korxonalari tashkil etish; bir oy muddatda yuk avtomobillariga texnik xizmat koʻrsatadigan mintaqaviy markazlar ochish toʻgʻrisidagi takliflarni tayyorlasin va kiritsin. 6. Oʻzbekiston Respublikasi Tashqi iqtisodiy aloqalar vazirligi Xorazm avtomobil ishlab chiqarish birlashmasining avtopoyezdlaridan foydalanuvchi viloyatlar avtokorxonalariga xalqaro yuk tashish jarayonini tashkil etishda va xalqaro tashkilotlarda tegishlicha roʻyxatdan oʻtishda koʻmaklashsin. 7. Mazkur qarorning bajarilishini nazorat qilish Bosh vazirning oʻrinbosari Y.F. Paygin zimmasiga yuklansin.
1995-1996-yillarda Olmaliq kon-metallurgiya kombinati ishini barqarorlashtirish, texnika bilan qayta jihozlash va rekonstruksiyalash chora-tadbirlari toʻgʻrisida
(resolution, 2021-02-22)

Olmaliq kon-metallurgiya kombinati ishini barqarorlashtirish, obyektlarini texnika bilan qayta jihozlash va rekonstruksiyalash, mahsulotlarning yangi turlarini ishlab chiqarish, ekologik vaziyatni yaxshilash maqsadida Vazirlar Mahkamasi qaror qiladi: 1. 1995-1996-yillarda Olmaliq kon-metallurgiya kombinatini texnika bilan qayta jihozlash, rekonstruksiyalash va ishlab chiqarish quvvatlarini ishga tushirish, uy-joy va madaniy-maishiy maqsadlardagi obyektlar qurilishi boʻyicha tadbirlar 1-ilovaga* muvofiq maʼqullansin. “Oʻzsanoatxoʻjalikqurilish” davlat korporatsiyasi, “Oʻzmontajmaxsusqurilish”, “Oʻzolmosoltin” uyushmalari va Olmalik kon-metallurgiya kombinati shartnoma asosida koʻrsatib oʻtilgan obyektlarda qurilish-montaj ishlari bajarilishini taʼminlasinlar. 2. Oʻzbekiston Respublikasi Moliya vazirligi Olmalik kon-metallurgiya kombinatiga: 2-ilovaga* muvofiq materiallar va asbob-uskunalar sotib olish uchun Respublika valyuta fondidan 1995-yil iyun oyida shu yilning oxirigacha qaytarish sharti bilan 20 mln AQSh dollari va 1996-yil yanvar oyida 1996-yil dekabr oyida qaytarish sharti bilan 20,3 mln AQSh dollari miqdorida kredit; bir yil muddatda qaytarish sharti bilan oborot mablagʻlarini toʻldirish uchun 400 mln soʻm ajratsin. 3. Olmaliq kon-metallurgiya kombinati har chorakda ushbu qarorning bajarilishi toʻgʻrisida Vazirlar Mahkamasiga axborot bersin. 4. Mazkur qarorning bajarilishini nazorat qilish Bosh vazirning oʻrinbosarlari Y. Paygin va B. Hamidov zimmasiga yuklansin.